**D I S P O Z I Ţ I E**

**privind aprobarea Programului de dezvoltare a sistemului**

**de control intern managerial în cadrul Consiliului Județean Cluj pentru anul 2025**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 3041/30.01.2025, elaborat de către Secretarul General al Județului Cluj, prin care se motivează și fundamentează emiterea actului administrativ;

Luând în considerare:

* art. 20 din Anexa nr. 3 la Hotărârea Consiliului Județean Cluj nr. 147/2024 privind aprobarea Organigramei, Statului de funcţii și a Regulamentului de organizare și funcționare al aparatului de specialitate al Consiliul Județean Cluj și a cabinetelor președintelui și vicepreședinților Consiliul Județean Cluj, cu modificările și completările ulterioare;
* Dispoziția Președintelui Consiliului Județean Cluj nr. 271/2022 privind aprobarea Planului de integritate al Consiliului Județean Cluj;
* Dispoziția Președintelui Consiliului Județean Cluj nr. 325/2022 privind desemnarea persoanelor responsabile cu implementarea prevederilor legale privind declaraţiile de avere şi declaraţiile de interese, precum și cu prevenirea situațiilor de incompatibilitate și a conflictelor de interese
* Dispoziția Președintelui Consiliului Județean Cluj nr. 604/2024 privind desemnarea consilierului de etică pentru personalul din aparatul de specialitate al Consiliului Județean Cluj, pe o perioadă de 3 ani;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu dispozițiile:

* art. 191 alin. (1) lit. f), alin. (4) lit. a) din Ordonanța de urgență a Guvernului nr. 57/2019 privind Codul administrativ cu modificările și completările ulterioare;
* art. 1 și ale art. 3 - 5 din Ordonanța Guvernului nr. 119/1999 privind controlul intern şi controlul financiar preventiv, aprobată prin Legea nr. 301/2002, republicată, cu modificările şi completările ulterioare;
* art. (3) alin. (2) din Legea nr. 672/2002 privind auditul public intern, republicată;
* art. 4 din Ordinul Secretariatului General al Guvernului nr. 600/2018 privind aprobarea Codului controlului intern managerial al entităţilor publice;
	+ Ordinului Secretariatului General al Guvernului nr. 201/2016 pentru aprobarea Normelor metodologice privind coordonarea, îndrumarea metodologică şi supravegherea stadiului implementării şi dezvoltării sistemului de control intern managerial la entităţile publice;
	+ art. 2 lit. h) din Hotărârea Curții de Conturi a României nr. 629/2022 pentru aprobarea Regulamentului privind activitatea de audit public extern;
	+ art. 7 lit.d), art.10 alin. (1) lit. d), art. 11 lit. j), art. 24, art, 25 alin. (3) lit. e) și f) din Anexa la Dispoziția Președintelui Consiliului Județean Cluj nr. 591/2024 privind sistemul de control intern managerial în Consiliului Judeţean Cluj;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ cu modificările și completările ulterioare;

**dispune:**

**Art.1.** Se aprobă Programul de dezvoltare a sistemului de control intern managerial în cadrul Consiliului Județean Cluj, pentru anul 2025, cuprins în **Anexa** care face parte integrantă din prezenta dispoziție.

**Art.2.** Pentru punerea în aplicare a prezentei dispoziții se desemnează:

1. Comisia de m0onitorizare și responsabilii cu riscurile;
2. consilierul de etică;
3. responsabilii cu implementarea prevederilor legale privind declaraţiile de avere şi declaraţiile de interese, precum și cu prevenirea situațiilor de incompatibilitate și a conflictelor de interese;
4. Comisia de evaluare și inventariere a bunurilor primite cu titlu gratuit cu prilejul unor acțiuni de protocol în exercitarea mandatului sau a funcției publice;
5. Compartimentul Audit Intern.

**Art.3.** Prezenta dispoziţie se comunică, prin poșta electronică, persoanelor și compartimentelor menționate la art.2, precum şi Prefectului Judeţului Cluj şi se aduce la cunoştinţă publică prin publicarea pe pagina de internet „www.cjcluj.ro”.

 **PREŞEDINTE CONTRASEMNEAZĂ:**

 **SECRETAR AL GENERAL JUDEŢULUI**

Alin Tișe Simona Gaci

**Nr. 34 din 30.01.2025**